
	DESCRIEREA OCUPAȚIEI

	Definiția ocupației: Mașinistul/mașinista la autogreder operează autogrederul pentru executarea lucrărilor de construcție și întreținere a drumurilor, realizând lucrări de nivelare, profilare, taluzare și finisare a suprafețelor. Asigură funcționarea corectă a utilajului prin verificarea stării tehnice, monitorizarea parametrilor de funcționare, efectuarea întreținerii preventive cu respectarea strictă a normelor de securitate și sănătate în muncă.
Scopul activităților: Executarea lucrărilor de construcție și întreținere a drumurilor la parametrii de calitate solicitați, prin utilizarea eficientă și sigură a autogrederului, asigurând exploatarea corectă a utilajului, prevenirea defecțiunilor și respectarea cerințelor tehnice, de mediu și de securitate și sănătate în muncă.
Calități personale: responsabilitate, atenție la detalii, capacitate sporită de concentrare, spirit de observație, disciplină, rezistență fizică și psihică, reacție rapidă în situații neprevăzute, abilități de comunicare, autocontrol, dorință de perfecționare continuă, răbdare și perseverență, flexibilitate, operativitate, rezistență fizică, îndemânare, capacitatea de prevenire a riscurilor pe șantier.
Cunoaşterea: normelor de securitate și sănătate în muncă și de protecție a mediului; semnalizării și organizării șantierului/locului de lucru; structurii și principiilor de exploatare ale autogrederului; noțiunilor de bază privind întreținerea tehnică curentă a utilajelor; tipurilor de lucrări executate cu autogrederul și normelor de calitate aferente; tipurilor de sol și a particularităților specifice ale acestora; regulilor de prevenire a accidentelor și de gestionare eficientă a situațiilor de risc și de urgență; principiilor de gestionare eficientă a resurselor materiale și de timp.
Capacități profesionale: operarea corectă a autogrederului în lucrări de nivelare, profilare, terasare etc.; reglarea precisă a lamei și a organelor de lucru; analiza sarcinilor şi evaluarea posibilității executării acestora; evaluarea stării tehnice a utilajului înainte și după exploatare; efectuarea întreținerii preventive de bază a autogrederului; identificarea și raportarea defecțiunilor; utilizarea eficientă a combustibilului și a materialelor de întreținere; aplicarea normelor de securitate și sănătate în muncă; completarea şi verificarea documentației tehnice de exploatare; adaptarea modului de lucru la condițiile de teren și mediu.
Echipamente, instrumente, scule și materiale:
· echipament de lucru și de protecție: combinezon / salopetă de lucru; centură de siguranță (în cabină); cască de protecție; bocanci cu talpă antiderapantă și bombeu metalic; vestă reflectorizantă; mănuși de protecție; ochelari de protecție; antifoane (protecție auditivă);
· echipamente speciale: autogreder (utilaj principal); panou de comandă al autogrederului (joystick-uri, comenzi hidraulice); indicatori de bord (presiune, temperatură, combustibil); sisteme GPS de ghidare și nivelare automată; 
· instrumente și aparate de măsură și control (AMC): sisteme de nivelare și control (laser, GPS – la utilaje moderne); ruletă, nivelă, jaloane topografice; manometre, dispozitive de verificare a unghiului lamei;
· materiale și consumabile: combustibil (motorină); uleiuri și lubrifianți; lichide hidraulice; piese de schimb (filtre, lame, curele); materiale de întreținere (lavete, soluții).
Software și tehnologii de comunicare: stații radio pentru comunicare pe șantier; alte utilaje conexe (excavator, cilindru compactor – colaborare); sisteme GPS /control utilaje (ex: grade control); software de monitorizare a utilajului; aplicații pentru planuri de șantier.
Condițiile de muncă solicitate (mediul fizic, socio-organizațional):
· mediul fizic: lucru pe șantier (drumuri, autostrăzi, terasamente); expunere la: praf, noroi, temperaturi extreme, zgomot și vibrații; lucru în aer liber, indiferent de condițiile climaterice, poziție statică prelungită (în cabină).
· mediul socio-organizațional: lucru în echipă (cu ingineri, alți muncitori); respectarea strictă a instrucțiunilor tehnice; program uneori în ture/ore suplimentare; presiune pentru respectarea termenelor; comunicare constantă pe șantier.
Riscuri profesionale:
· riscuri generale: accidente la locul de muncă: răsturnare, coliziuni, loviri sau striviri; expunere la vibrații și zgomot; inhalare de praf; oboseală și scăderea atenției;
· afecțiuni/boli profesionale: probleme ale coloanei vertebrale (poziție statică îndelungată); afecțiuni articulare; probleme de auz; afecțiuni respiratorii; stres și oboseală cronică.
Perspectivele pe piața muncii: cererea pentru operatori de utilaje (inclusiv autogreder) este constantă și ridicată, deoarece construcțiile de drumuri și infrastructură sunt în creștere și există deficit de personal calificat.
Tendințele din domeniu: automatizarea și digitalizarea prin utilajele moderne au GPS, senzori și control automat, meseria rămâne stabilă și greu de înlocuit complet de roboți.

	FONDUL STANDARDULUI OCUPAȚIONAL

	Competențe generice (transversale) (CG):
CG 1. Aplicarea instrucțiunilor din documentația tehnice: proiecte/scheme/ instrucțiuni tehnice, fișe de lucru
CG 2. Aplicarea normelor de securitate și sănătate în muncă
CG 3. Utilizarea platformelor digitale, metodelor și tehnicilor de comunicare.
CG 4. Dezvoltarea personală și profesională
CG 5. Promovarea produselor, serviciilor, sistemelor bazate pe tehnologii prietenoase mediului și sustenabile.

	
Atribuții și sarcini de lucru
	Competențe profesionale (CP) și corelarea lor cu sarcinile de lucru
	Criterii de realizare a activităților asociate competențelor profesionale

	ATRIBUȚIA 1. Organizarea activităților și locului individual de lucru
Sarcina 1.a. Aplicarea normelor de securitate și sănătate în muncă (SSM), securitate antiincendiară și de protecție a mediului.
Sarcina 1.b. Utilizarea rațională a resurselor naturale și energetice.
Sarcina 1.c. Analiza sarcinii/sarcinilor primite și condițiilor de executare a acestora.
Sarcina 1.d. Verificarea documentelor autogrederului și documentației specifice sarcinii/sarcinilor de lucru.
Sarcina 1.e. Planificarea etapelor și graficului lucrărilor.
Sarcina 1.f. Pregătirea utilajului și echipamentelor necesare pentru realizarea sarcinii de lucru.
	CP 1. Planificarea activităților
(1.a; 1.b; 1.c;)


	1.1. Participă la instruirile periodice privind securitatea și sănătatea în muncă, consemnând în registrul SSM asumarea responsabilității pentru respectarea normelor SSM pe toată perioada activităților profesionale.
1.2. Aplică instrucțiunile producătorilor, standardele tehnologice și normele de protecție a mediului la utilizarea rațională și conform destinației a combustibililor, lubrifianților și materialelor de exploatare.
1.3. Stabilește etapele și modul de executare a lucrărilor în baza analizei documentației tehnice, condițiilor din teren și cerințelor tehnice specifice.
1.4. Identifică operativ obstacolele și factorii de risc care pot influența calitatea și procesul de desfășurare a lucrărilor, stabilind cu responsabilitate succesiunea operațiilor.
1.5. Ține cont de cerințele tehnologice și termenele stabilite la planificarea necesarului de combustibil/materiale de exploatare, etapelor și graficului lucrărilor.
1.6. Coordonează activitățile/etapele de lucru planificate cu superiorul, responsabilii de utilaje și personalul/muncitorii implicați în realizarea lucrărilor. 

	
	CP 2. Pregătirea pentru executarea lucrărilor
(1.a; 1.b; 1.d; 1.e; 1.f;)

	2.1. Este responsabil de a verifica, înainte de începerea activității, existența și valabilitatea documentelor de exploatare, întreținere și circulație ale autogrederului.
2.2. Îmbracă echipamentul de lucru și de protecție reieșind din specificul sarcinii de lucru și lucrărilor de realizat.
2.3. Verifică existența și starea mijloacelor de prevenire și stingere a incendiilor, a trusei medicale și a echipamentelor individuale de protecție necesare executării lucrărilor.
2.4. Inspectează starea generală a autogrederului și echipamentelor auxiliare, raportând operativ superiorului în cazul identificării neconformităților.
2.5. Menține ordinea și curățenia în cabina autogrederului și la locul de muncă pe întreaga durată a activităților.

	ATRIBUȚIA 2. Asigurarea stării tehnice a autogrederului și echipamentelor auxiliare
Sarcina 2.a. Inspectarea stării generale a utilajului, nivelului de lubrifianți și lichide tehnice în sisteme.
Sarcina 2.b. Verificarea circuitelor pneumatice, hidraulice, electrice și a stării tehnice/uzura organelor de lucru, cablajelor și pneurilor.
Sarcina 2.c. Verificarea mecanismelor de comandă/direcție și transmisiile finale ale autogrederului.
Sarcina 2.d. Verificarea funcționării motorului.
Sarcina 2.e. Verificarea funcționării comenzilor pe panourile de bord.
Sarcina 2.f. Testarea funcționalității sistemelor de bază a utilajului cu motorul în funcțiune. 
Sarcina 2.g. Verificarea dispozitivelor și funcționalitatea semnalizărilor sonorizante și de securitate. 
	CP 3. Pregătirea autogrederului și echipamentelor auxiliare 
(1.a; 1.b; 1.f; 2.a; 2.b; 2.c; 2.d; 2.e; 2.f; 2.g; 5.a;)
	3.1. Inspectează, zilnic, vizual, starea tehnică a autogrederului, înainte de începerea lucrului, prin verificarea funcționării sistemelor de direcție, frânare, hidraulice, electrice și a organelor de lucru ale autogrederului.
3.2. Verifică periodic nivelul combustibilului, lubrifianților și lichidelor tehnice conform instrucțiunilor producătorului şi indicatorilor de pe panoul de bord al autogreiderului.
3.3. Completează nivelurile de combustibil, uleiuri și lichide tehnice conform cerințelor de exploatare.
3.4. Reglează și pregătește lama de nivelare, scarificatorul și echipamentele auxiliare în funcție de specificul lucrării.
3.5. Asigură funcționarea în siguranță a sistemelor pneumatice, hidraulice, electrice, a mecanismelor de comandă, direcție și a transmisiilor finale prin verificarea periodică a stării tehnice și funcționalității acestora.
3.6. Controlează, periodic cu atenție la detalii, starea organelor de lucru, a cablajelor, conductelor, furtunurilor, pneurilor și a altor elemente constructive supuse uzurii.
3.7. Testează funcționarea motorului, a comenzilor și a aparatelor de control de pe panoul de bord, urmărind încadrarea parametrilor de funcționare în limitele admisibile.
3.8. Testează obligatoriu funcționalitatea sistemelor de bază ale autogrederului, prin probe de funcționare în gol, înainte de începerea lucrărilor.
3.9. Controlează funcționarea dispozitivelor de securitate, iluminare și semnalizare, inclusiv girofarul, semnalizarea sonoră și vizuală, centura de siguranță și oglinzile retrovizoare.
3.10. Identifică operativ abaterile și defecțiunile tehnice de funcționare ale autogrederului și echipamentelor auxiliare, raportând, după caz, și/sau remediindu-le, în limita competențelor.
3.11. Confirmă starea tehnică și operațională a autogrederului și echipamentelor auxiliare pentru executarea lucrărilor în condiții asumate de siguranță și eficiență.

	[bookmark: _Hlk232479249]ATRIBUȚIA 3. Pregătirea zonei de lucru
Sarcina 3.a. Verificarea stării generale a zonei de lucru.
Sarcina 3.b. Poziționarea autogreiderului în spațiu sigur.
Sarcina 3.c. Asigurarea perimetrului de siguranță pentru realizarea lucrărilor.
Sarcina 3.d. Adaptarea etapelor și modului de lucru la condițiile de teren și de mediu.
Sarcina 3.e. Asigurarea ordinii în zona de lucru și accesul sigur în utilaj.
	CP 4. Realizarea acțiunilor de securizare și pregătire a zonei de lucru 
(1.a; 1.b; 1.f; 3.a; 3.b; 3.c; 3.d; 3.e; )
	4.1. Examinează cu atenție starea generală a zonei de lucru pentru identificarea obstacolelor, riscurilor, condițiilor de teren și/sau a elementelor care pot influența executarea lucrărilor.
4.2. Decide locul de poziționare a autogrederului, identificând zona sigură și stabilă, fiind responsabil de respectarea cerințelor tehnologice și normelor de securitate aplicabile lucrărilor/șantierului de construcții.
4.3. Comunică cu membrii echipei și persoanele responsabile pentru coordonarea activităților și prevenirea situațiilor de risc.
4.4. Delimitează perimetrul de siguranță pentru realizarea lucrărilor prin utilizarea mijloacelor de semnalizare și avertizare, în vederea protejării personalului, utilajelor și, după caz, participanților la trafic.
4.5. Asigură accesul sigur în/din autogreder, precum și manevrele de circulație în condiții de securitate în zona de lucru.
4.6. Confirmă pregătirea corespunzătoare a zonei de lucru înainte de începerea operațiilor de nivelare și profilare a terenului.
4.7. Menține ordinea și curățenia în perimetrul zonei de lucru pentru desfășurarea activităților în condiții de eficiență și siguranță.

	ATRIBUȚIA 4. Realizarea lucrărilor de construcție, întreținere și construcție a drumurilor
Sarcina 4.a.	Analiza particularităților de relief, tipului de teren și de sol. 
Sarcina 4.b.	Adaptarea utilajului la particularitățile terenului.
Sarcina 4.c.	Nivelarea suprafețelor conform cotelor stabilite.
Sarcina 4.d.	Reprofilarea straturilor pentru amenajarea teritoriului. 
Sarcina 4.e.	Profilarea prin modelarea drumului și/sau suprafețelor pe șantierele de construcții.
Sarcina 4.f.	Executarea taluzurilor (înclinații laterale ale drumului). 
Sarcina 4.g.	Întreținerea drumurilor: reprofilarea drumurilor deteriorate (gropi, denivelări).
Sarcina 4.h.	Pregătirea terenului pentru asfaltare sau compactare.
Sarcina 4.i.	Finisarea suprafețelor (realizarea acostamentelor).
Sarcina 4.j. Monitorizarea parametrilor de funcționare în timpul exploatării autogreiderului
	CP 5. Executarea lucrărilor de construcție, profilare și întreținere a drumurilor 
(1.a; 1.b; 1.c; 1.f; 2.a; 2.b; 2.c; 2.d; 2.e; 2.f; 2.g;4.a; 4.b; 4.c; 4.d; 4.e; 4.f; 4.g; 4.h; 4.i; 4.j; 7.a; 7.b; 7.c; 7.d; 7.f;)
	5.1. Stabilește tehnologia și parametrii de lucru ai autogrederului, analizând cu atenție tipul terenului/solului și particularitățile reliefului în zona de lucru.
5.2. Reglează poziția organelor de lucru, viteza de deplasare și regimul de funcționare al utilajului, ajustându-le în dependență de condițiile terenului și cerințele lucrării care urmează a fi executată.
5.3. Execută lucrări de nivelare, profilare și reprofilare a suprafețelor conform cotelor, pantelor și specificațiilor prevăzute în documentația tehnică.
5.4. Modelează platforme, drumuri, acostamente, taluzuri și alte suprafețe specifice lucrărilor de construcții și amenajare a teritoriului.
5.5. Execută lucrări de întreținere a drumurilor prin eliminarea denivelărilor, reprofilarea sectoarelor deteriorate și restabilirea parametrilor de exploatare a căilor de rulare.
5.6. Pregătește terenul pentru executarea lucrărilor ulterioare de compactare, asfaltare sau aplicare a altor straturi constructive.
5.7. Monitorizează permanent parametrii de funcționare ai autogrederului și starea organelor de lucru în timpul executării operațiilor tehnologice.
5.8. Verifică calitatea lucrărilor executate, intervenind cu corecțiile necesare pentru respectarea cerințelor tehnice și cotelor în limita toleranțelor admise.

	ATRIBUȚIA 5. Realizarea lucrărilor de întreținere /reparație a autogrederului și utilajelor
Sarcina 5.a.	Executarea lucrărilor de întreținere zilnică. 
Sarcina 5.b.	Identificarea defecțiunilor apărute la exploatarea autogreiderului și utilajelor conexe.
Sarcina 5.c.	Ungerea articulațiilor și a mecanismelor mobile.
Sarcina 5.d.	Schimbarea filtrelor. 
Sarcina 5.e.	Completarea lichidelor tehnice.
Sarcina 5.f.	Remedierea defecțiunilor minore apărute în exploatare.
Sarcina 5.g.	Înlocuirea pieselor uzate ale lamei și sistemului hidraulic.
Sarcina 5.h.	Participarea la reglarea sistemelor de direcție și frânare.
Sarcina 5.i.	Coordonarea acțiunilor cu mecanicii în cazul reparațiilor şi optimizărilor complexe.
Sarcina 5.j.	Raportarea privind lucrările de întreținere/reparație efectuate.

	CP 6. Executarea lucrărilor remediere a defecțiunilor minore, executarea reparațiilor complexe și a lucrărilor de mentenanță planificată (1.a; 1.b; 1.f; 5.a; 5.b; 5.c; 5.d; 5.e; 5.f; 5.g; 5.h; 5.i; 5.j; 7.a; 7.b; 7.c; 7.d; 7.f;)
	6.1. Efectuează verificările zilnice ale autogrederului conform instrucțiunilor de exploatare.
6.2. Stabilește rapid defecțiunile tehnice, scurgerile de lichide sau funcționarea necorespunzătoare a sistemelor și componentelor autogrederului și/sau utilajelor conexe, informând operativ superiorul și echipa tehnică.
6.3. Execută lucrările de lubrifiere a articulațiilor, mecanismelor mobile și a altor puncte prevăzute de producător în instrucțiunile de exploatare.
6.4. Conduce autogrederul la stațiile specializate sau la locul indicat de echipa tehnică pentru a fi schimbate filtrele și completat nivelul lichidelor tehnice.
6.5. Monitorizează, în baza indicatoarelor de pe panoul de bord, nivelul combustibilului, uleiurilor și lichidelor tehnice, asigurând completarea acestora, în limita competențelor și/sau informând  persoanele responsabile.
6.6. Înlocuiește piesele uzate care nu necesită intervenții complexe, remediind, în limita competențelor, defecțiunile minore apărute în timpul exploatării autogrederului și utilajelor conexe.
6.7. Participă la înlocuirea elementelor uzate ale lamei, sistemului hidraulic (cilindri de forţă, distribuitoare, pompe) și altor componente de lucru ale utilajului.
6.8. Verifică sistemele de direcție, frânare și comandă, participând la reglarea/ajustarea acestora pentru a asigura funcționarea eficientă a autogrederului și utilajelor conexe.
6.9. Colaborează cu mecanicii și personalul de întreținere la executarea reparațiilor complexe și a lucrărilor de mentenanță planificată.
6.10. Verifică funcționarea autogrederului după efectuarea lucrărilor de întreținere sau reparație, raportând superiorului rezultatele.
6.11. Completează, în registrul de evidență a lucrărilor de mentenanță/reparație, informațiile privind lucrările efectuate, conform procedurilor stabilite.

	ATRIBUȚIA 6. Documentarea activităților
Sarcina 6.a.	Completarea foii de parcurs.
Sarcina 6.b.	Evidența consumului de combustibil și lubrifianți.
Sarcina 6.c.	Evidența orelor de muncă lucrate, după caz.
Sarcina 6.d.	Completarea registrelor interne de solicitare a pieselor și materialelor.
Sarcina 6.e.	Completarea registrului de exploatare a autogreiderului (în cazul deținerii directe a utilajului).
Sarcina 6.f.	Raportarea volumului de lucrări executate.

	CP 7. Raportarea activităților desfășurate
(1.b; 6.a; 6.b; 6.c; 6.d; 6.e; 6.f; 7.a; 7.c; 7.f;)
	7.1. Este responsabil de completarea foii de parcurs, înainte și după executarea lucrărilor, indicând corect și complet datele utilajului, traseul parcurs, perioada de lucru și activitățile efectuate.
7.2. Înregistrează cu responsabilitate, conform procedurilor interne de evidență, cantitatea de combustibil alimentată și consumată, precum și cantitatea de uleiuri și alte lichide tehnice utilizate pe parcursul exploatării autogrederului.
7.3. Înregistrează orele de funcționare ale utilajului și timpul efectiv lucrat pentru fiecare lucrare executată, conform documentelor interne de evidență și control.
7.4. Furnizează informații corecte și complete privind starea tehnică a autogrederului, consumurile de combustibil înregistrate, necesarul de piese de schimb, materiale și consumabile, la completarea registrelor/documentelor interne de evidență și control.
7.5. Informează, conform procedurilor interne, periodic, superiorul direct referitor la volumul şi etapa lucrărilor executate, suprafețele nivelate, profilate sau întreținute și timpul utilizat pentru realizarea acestora.
7.6. Verifică exactitatea datelor înscrise în documentele de evidență, contrasemnându-le conform procedurilor interne. 

	ATRIBUȚIA 7. Asigurarea calității lucrărilor
Sarcina 7.a.	Coordonarea activităților cu superiorii și echipa de muncitori de pe șantier.
Sarcina 7.b.	Realizarea lucrărilor în condiții de securitate personală și a membrilor echipei.
Sarcina 7.c.	Asigurarea managementului eficient al timpului. 
Sarcina 7.d.	Realizarea lucrărilor în termenii și parametrii tehnici solicitați.
Sarcina 7.e.	Perfecționarea privind exploatarea corectă a tehnicii de lucru.
Sarcina 7.f.	Respectarea programului de muncă și termenele limită.

	CP 8. Asigurarea calității lucrărilor executate 
(1.a; 1.b; 7.a; 7.b; 7.c; 7.d; 7.e; 7.f;)
	8.1. Comunică permanent cu șeful de șantier, maistrul și membrii echipei pentru a cunoaște exact sarcinile de lucru, ordinea executării acestora și eventualele modificări apărute pe parcursul lucrărilor.
8.2. Execută lucrările/sarcina repartizată de superior, respectând regulile de securitate și sănătate în muncă, evitând acțiunile care pot pune în pericol propria persoană, colegii sau utilajele din zona de lucru.
8.3. Organizează activitățile astfel încât timpul de lucru să fie utilizat eficient, evitând staționările nejustificate ale autogrederului și întârzierile în executarea lucrărilor.
8.4. Execută lucrările de nivelare, profilare, amenajare și întreținere a drumurilor conform indicațiilor primite, proiectului tehnic și parametrilor solicitați de beneficiar.
8.5. Verifică periodic calitatea lucrărilor executate, urmărind respectarea cotelor, pantelor, dimensiunilor și aspectului final al suprafețelor prelucrate
8.6. Corectează operativ neconformitățile constatate pentru asigurarea corespunderii și calității lucrărilor efectuate.
8.7. Participă la instruiri, cursuri și activități de perfecționare profesională pentru a-și îmbunătăți cunoștințele și abilitățile privind exploatarea autogrederului și aplicarea tehnologiilor moderne de lucru.
8.8. Este responsabil de respectarea programului de muncă, termenele de execuție și instrucțiunile primite, contribuind la finalizarea lucrărilor la timp și la nivelul de calitate solicitat.

	ATRIBUȚIA 8. Finalizarea sarcinii/programului de lucru
Sarcina 8.a. Curățirea utilajului la finalul programului de lucru/la finalizarea sarcinii.
Sarcina 8.b. Curățirea locului individual de lucru. 
Sarcina 8.c. Colectarea selectivă a deșeurilor.
Sarcina 8.d. Participarea la transportarea autogreiderului la locul de parcare.
Sarcina 8.e. Parcarea utilajului în spațiu sigur.
Sarcina 8.f. Deconectarea sistemelor.
Sarcina 8.g. Inspectarea vizuală a utilajului.
Sarcina 8.h. Raportarea privind finalizarea programului de muncă.

	CP 9. Realizarea procedurilor specifice la finalizarea programului de lucru și de pregătire a autogrederului pentru staționare
(1.a; 1.b; 3.b; 8.a; 8.b; 8.c; 8.d; 8.e; 8.f; 8.g; 8.h;)
	9.1. Asigură curățarea autogrederului și utilajelor conexe, la finalizarea lucrărilor/programului de lucru, prin îndepărtarea pământului, pietrișului, noroiului și altor depuneri de pe organele și suprafețele utilajului de lucru.
9.2. Asigură ordinea și curățenia la locul de muncă prin evacuarea materialelor rămase și îndepărtarea obiectelor care pot crea pericole pentru personal sau utilaj.
9.3.  Depozitează selectiv deșeurile rezultate din activitate, respectând cerințele de protecție a mediului și regulamentele interne privind gestionarea deșeurilor.
9.4. Asigură ancorarea autogrederului pe trailerul pentru transportare către locul de staționare sau parcare, respectând normele de securitate și sănătate în muncă și regulile corecte de ancorare.
9.5. Parchează cu responsabilitate autogrederul într-un loc sigur, stabil și autorizat, astfel încât să nu îngrădească accesul și să nu prezinte pericol pentru persoane, utilaje sau trafic.
9.6. Amplasează utilajele de lucru pe suprafața locului de parcare, deconectând sistemele utilajului și borna minus de la bateria de acumulatoare, asigurând imobilizarea autogrederului conform normelor tehnice și celor de securitate și sănătate în muncă.
9.7. Efectuează o inspecție vizuală a autogrederului după finalizarea lucrărilor pentru identificarea eventualelor deteriorări, scurgeri sau defecțiuni apărute în timpul exploatării.
9.8. Informează superiorul despre finalizarea programului de lucru, starea tehnică a utilajului, eventualele defecțiuni constatate și lucrările executate pe parcursul zilei.




